cyanic-selkie/wikianc huggingface dataset:
দারুল উলুম বার্মিংহাম
২০১১
ডিএফই রায় দিয়েছে যে ডিসপ্যাচস প্রোগ্রামে অন্যান্য সংস্কৃতি, ধর্ম এবং মূলধারার সমাজের প্রতি অসহিষ্ণুতা ও অবজ্ঞার একটি "যথেষ্ট পরিমাণে প্রমাণ" পাওয়া গেছে এবং "অসহিষ্ণুতার সংস্কৃতি যেখানে অন্যান্য ধর্মের অনুগামীদের তুচ্ছ ও নিম্নমানের বিবেচনা করা হয়"। এটি বলেছিল যে স্কুলটি "মূলধারার সমাজের পাইকারি প্রত্যাখ্যান" প্রচার করেছে; এবং প্রধান শিক্ষক, উপ-প্রধান শিক্ষক এবং ধর্মীয় অধ্যয়নের শিক্ষক হলেন স্পিকারের মধ্যে গোপনে "অন্যান্য ধর্মের সদস্যদের অবমাননা বা বদনাম করা" রেকর্ড করা এবং মুসলমানদের মূলধারার সমাজ থেকে পৃথক থাকতে হবে এই দৃষ্টিভঙ্গি প্রচার করা।
ডিএফই ডিসপ্যাচস প্রোগ্রামটির সমর্থন জানিয়েছিল। এটি বলেছিল: "ডিএফই যে অন্য ধর্ম, সংস্কৃতি বা সাংস্কৃতিক ঐতিহ্যকে ইতিবাচক আলোকে উপস্থাপন করেছিল তাতে অন্য কোন শিক্ষা ছিল না। ফুটেজে এমন কোনও প্রমাণ পাওয়া যায়নি যা স্কুলটির এই মতামতকে সমর্থন করার জন্য দেখা হয়েছিল যে এর শিক্ষাগুলি সম্ভবত বিস্তৃত সমাজে সংহত হওয়ার, তাদের সাথে যোগাযোগের এবং উপকারীভাবে অবদান রাখার জন্য শিক্ষার্থীদের প্রস্তুত করবে।
স্কুলটি একটি কর্মপরিকল্পনা নিয়ে ডিএফইতে ফিরে লিখেছিল, "স্কুল কাঠামোর একটি উল্লেখযোগ্য রূপান্তর" এর প্রতিশ্রুতি দিয়ে। স্কুলটি বলেছে যে প্রধান শিক্ষককে একজন ভারপ্রাপ্ত প্রধান দ্বারা প্রতিস্থাপন করা হয়েছিল, এবং "অনুপযুক্ত মন্তব্য করা" হিসাবে ছবিতে চিহ্নিত সমস্ত শিক্ষককে বরখাস্ত করা হয়েছে। একজনকে বন্দী করা হয়েছিল। পরিচালনা কমিটিটিও ভেঙে দেওয়া হয়েছিল এবং এর সিনিয়র ম্যানেজমেন্ট টিমের সমস্ত সদস্যকে বরখাস্ত করা হয়েছিল। এটি বলেছে যে উগ্রপন্থার বিরুদ্ধে লড়াই এবং সম্প্রদায়গত সংহতি উন্নয়নে তারা আরও অনেক পদক্ষেপ নিচ্ছে। ডিএফই অ্যাকশন প্ল্যানটি গ্রহণ করেছে, তবে সতর্ক করে দিয়েছিল যে স্কুল যদি নিয়ামক মান অনুসরণ না করে তবে স্বতন্ত্র বিদ্যালয়ের নিবন্ধন বন্ধ করে দেওয়া হতে পারে।
২০১৫
২০১৫ সালে বিদ্যালয়টি আরও সমালোচিত অফস্টেড রিপোর্টের সাপেক্ষে এইবার আরও উদ্বেগ প্রকাশের পরে যা অঘোষিত তদন্তের দিকে পরিচালিত করেছিল। দেখা গেছে যে একজন মহিলা গভর্নর গভর্নেন্স সভার পরিচালনা করার সময় পুরুষ গভর্নরের কাছে আলাদা কক্ষে বসেছিলেন। স্কুলটি প্রতিক্রিয়া জানিয়েছিল যে মহিলা গভর্নরের পক্ষে আলাদা হয়ে বসে পড়া পছন্দ এবং স্কুলে আলাদাভাবে নিয়মিত অনুশীলন করা হয়নি।
ইউসুকে মারুহাশি
ইউসুকে মারুহাশি (丸橋 祐介, Yusuke Maruhashi; জন্ম: ২ সেপ্টেম্বর ১৯৯০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১১ সালে, মারুহাশি জাপান অনূর্ধ্ব-২৩ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ইউসুকে মারুহাশি ১৯৯০ সালের ২রা সেপ্টেম্বর তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মারুহাশি জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি ১ ম্যাচে অংশগ্রহণ করেছেন।
পুরুষ ও নারীবাদ
ঊনবিংশ শতাব্দি থেকেই পুরুষেরা নারীবাদের গুরুত্বপূর্ণ সাংস্কৃতিক এবং রাজনৈতিক কর্মকাণ্ডে অংশগ্রহণ করেছেন, আর তাদের এই অংশগ্রহণ নারীবাদী আন্দোলনের প্রতিটি ধাপেই দৃশ্যমান ছিল। নারীবাদী পুরুষরা সমাজের বিস্তৃত ক্ষেত্রে নারীদের সমানাধিকার প্রতিষ্ঠার জন্য চেষ্টা করেছেন। আর এই উদ্দেশ্য সাধনের জন্য তারা সাধারণত কৌশলগতভাবে সমাজে পুরুষের বিশেষ সুবিধা বা মেল প্রিভিলেজকে ব্যবহার করতে পেরেছেন। যাইহোক, নারীবাদী পুরুষেরা বেল হুকস এর মত অনেক নারীবাদী লেখিকার পাশে দাঁড়িয়েও যুক্তিতর্কে অংশগ্রহণ করেছেন। লিঙ্গবাদ এবং লৈঙ্গিক ভূমিকার সমাজ-সাংস্কৃতিক বিভিন্ন বাঁধা হতে পুরুষের স্বাধীনতার বিষয়টিও নারীবাদী আন্দোলনের একটি বিশেষ অংশ।
ইতিহাস
পারকার পিলসাবারি এবং অন্যান্য পুরুষ এবলিশনিস্টগণ নারীবাদী মতাদর্শকে ধারণ করেন এবং প্রকাশ্যে নারীবাদী হিসেবে পরিচিত হন। তারা তাদের প্রভাব প্রতিপত্তিকে কাজে লাগিয়ে নারীদের এবং কৃতদাসদের অধিকার আদায়ের কাজ করেন।
পিলসবারি ১৮৬৫ সালে আমেরিকান ইকুয়াল রাইট এসোসিয়েশন এর সংবিধান এর খসরা তৈরির কাজে সাহায্য করেন। তিনি নিউ হ্যাম্পশায়ার উইমেন সাফরেজ এসোসিয়েশনের ভাইস প্রেসিডেন্ট পদে আসীন ছিলেন। ১৮৬৮ এবং ১৮৬৯ সালে তিনি এলিজাবেথ ক্যাডি স্ট্যাননের সাথে রেভোল্যুশন নামক পত্রিকা সম্পাদনার কাজ করেন।
সপ্তদশ ও অষ্টাদশ শতক জুড়ে বেশিরভাগ প্রো-ফেমিনিস্ট লেখকেরই উথান ঘটে ফ্রান্সে। এদের মধ্যে ছিলেন দেনিস দিদেরো, পল হেনরি থিরি দলবাক এবং চার্লস লুই দে মতেস্কু। মতেস্কু তার এপিস্টোলারি নোভেল পারশিয়ান লেটারএ রক্সানা নামে একটি চরিত্র তুলে ধরেন যিনি পিতৃতন্ত্রকে পরাভূত করেছিলেন। এই রচনায় তিনি ডেস্পোটিজম এর বিরুদ্ধেও যুক্তি তুলে ধরেছিলেন। অষ্টাদশ শতকে অনেক পুরুষ দার্শনিককে মানবাধিকার বিষয়ক সমস্যার প্রতি আকৃষ্ট হতে দেখা যায়। ফরাসী দার্শনিক মার্কুইস দে কুঁদরসে নারীদের শিক্ষাগ্রহণকে সমর্থন দেন। এসময় আইনের চোখে নারীরা বৈষম্যের শিকার হচ্ছে এটা জনগণ বিশ্বাস করতে শুরু করলে উপযোগবাদী জেরেমি বেন্থামের মত অনেক উদারপন্থীগণ প্রতিটি ক্ষেত্রে নারীদের সমান অধিকারের সাবী করেন।
ঊনবিংশ শতকে নারীদের অধিকার আদায়ের আন্দোলন সম্পর্কে সচেতনতা বৃদ্ধি পায়। ইংরেজ আইনগত ইতিহাসবেত্তা হেনরি মেইন তার এনশিয়েন্ট ল(১৮৬১) গ্রন্থে পিতৃতন্ত্রের অবশ্যম্ভাবিতার সমালোচনা করেন। ১৮৬৬ সালে দ্য সাবজেকশন অব উইমেন গ্রন্থের রচয়িতা জন স্টুয়ার্ট মিল ব্রিটিশ পার্লামেন্টে নারী অধিকার সংক্রান্ত একটি পিটিশন পেশ করেন এবং রিফর্ম অ্যাক্ট ১৮৬৭ এর একটি সংশোধনীকে সমর্থন করেন। তার প্রচেষ্টাগুলো ছিল বিবাহিতা নারীদের সমস্যাগুলোর উপর। সেসময় ভিক্টোরিয়ান নারীদের বিবাহ অর্থ ছিল তাদের স্বাধীনতা, অধিকার এবং সম্পত্তি বিষর্জন দেয়া। নারী অধিকার আন্দোলনে জন স্টুয়ার্ট মিলের যুক্ত হওয়ার মূলে ছিল হ্যারিয়েট টেইলরের সাথে তার দীর্ঘ বন্ধুত্বের সম্পর্ক, যার সাথে তার বিবাহও হয়েছিল।
অ্যান্টি-স্লেভারি কনভেনশনে নারীদের অংশগ্রহণের বিরুদ্ধে একটি কথা ছিল, নারীদেরকে পুরুষদের দায়িত্বগুলো নেবার জন্য সৃষ্টি করা হয় নি। এবলিশনিস্ট থমাস ওয়েন্টওর্থ হিগিনসন এর বিরুদ্ধে গিয়ে বলেন: আমি ভেবে পাইনা, একজন নারী যখন তার চোখ খুলে এই শ্রদ্ধার বদলে আসা অবজ্ঞাকে দেখতে পান তখন তিনি এই ধিক্কারের শিহরণ কীভাবে এড়িয়ে যেতে পারেন। এটা সেই অবজ্ঞা যা তাকে দীর্ঘদিন যাবত আইনগত, রাজনৈতিক এবং শিক্ষাগত অধিকার থেকে বঞ্চিত করে রেখেছে... [একজন নারীর সমান অধিকার প্রয়োজন] এটা একারণে নয় যে তিনি পুরুষের 'বেটার হাফ', বরং একারণে যে তিনি পুরুষের 'আদার হাফ'। একজন এঞ্জেল হিসেবে তার এই অধিকারগুলোর প্রয়োজন নেই, তার এই অধিকারগুলোর প্রয়োজন মানবতার একটি অংশ হিসেবে।
আমেরিকান সমাজবিজ্ঞানী মাইকেল কিমেল নারীবাদের প্রতি সংবেদনশীল পুরুষদেরকে তিনটি শ্রেণীতে ভাগ করেন: প্রোফেমিনিস্ট, ম্যাসকুলিনিস্ট এবং অ্যান্টিফেমিনিস্ট। প্রোফেমিনিস্ট পুরুষগণ বিশ্বাস করেন নারীবাদী আন্দোলনের ফলে আসা পরিবর্তন পুরুষদেরও উপকার করবে। তারা পাবলিক স্ফিয়ারে নারীদের অধিক অংশগ্রহণ এবং বাসায় শ্রমবণ্টনের পরিবর্তনকে সমর্থন করেন। অ্যান্টিফেমিনিস্টরা নারীদের ভোটাধিকার এবং পাবলিক স্ফিয়ারে তাদের অংশগ্রহণের বিরুদ্ধে অবস্থান নেন, চিরাচরিত পিতৃতান্ত্রিক পারিবারিক মডেলকে সমর্থন করেন। আর ম্যাসকুলিনিস্ট আন্দোলন পুরুষদের একটি দলের আন্দোলন। তাদের মতে যার জন্ম "পুরুষত্বে নারীত্বারোপের" এর একটি পরোক্ষ প্রতিক্রিয়া হিসেবে এই আন্দোলনের জন্ম।
পুরুষের স্বাধীনতা আন্দোলন
পুরুষদেরকে লৈঙ্গিক ভূমিকার সীমাবদ্ধতা হতে মুক্ত হতে সাহায্য করার উদ্দেশ্যে একটি সচেতনতা সৃষ্টিকারী দলের দ্বারা ১৯৭০ এর দশকের শুরুর দিকে পুরুষের স্বাধীনতা আন্দোলনের শুরু হয়। আন্দোলনের প্রবক্তাগণ যুক্তি দেখান, মেল বন্ডিং বা পুরুষত্বের বন্ধন হল একটি প্রক্রিয়া যার ফলে পুরুষদেরকে পুরুষত্বের একক রুপে পরিচিত হতে হয়, যা পিতৃতন্ত্রকে আরও শক্তিশালী করে তোলে। এরকম বন্ধনের পরিবর্তে পুরুষের স্বাধীনতা আন্দোলন পুরুষত্বের ধারণার খারাপ দিকগুলোকে স্বীকার করে, যেগুলো হল একক পরিবারে পুরুষের জীবিকার্জকের অবশ্যাম্ভাবী ভূমিকার ফাঁদে পড়া এবং পুরুষদের আবেগ প্রকাশ একটি ট্যাবু হিসেবে বিবেচিত হওয়া। এই আন্দোলনের তাৎপর্য হল, এটা পুরুষদেরকে তাদের পুরুষত্ব বজায় রেখেও নিজেদের আবেগের প্রতি উন্মুক্ত হওয়াকে গ্রহণযোগ্য করতে পেরেছে।
জীববিজ্ঞানগত পুরুষ-লিঙ্গ এবং পুরুষত্বের সামাজিক গঠন বা সোশ্যাল কনস্ট্রাকশনের মধ্যে সম্পর্ককে কিছু বিশেষজ্ঞ নারীবাদী আন্দোলনে পুরুষের অংশগ্রহণের বাঁধা হিসেবে মনে করেছিলেন। এটা সূক্ষ্মভাবে সেক্স রোল থিওরির বিপক্ষে যায় যা জেন্ডারকে সেক্স এর জীববিজ্ঞানগত পার্থক্য দ্বারা নির্ধারিত হিসেবে দেখে থাকে। পুরুষের স্বাধীনতা আন্দোলনের অন্যান্য গুরুত্বপূর্ণ উপাদানগুলো ছিল জেন্ডারগুলো যৌক্তিক, এদের একটি ছাড়া আরেকটির অস্তিত্ব নেই এবং জেন্ডার সম্পূর্ণভাবে একটি সোশ্যাল কনস্ট্রাকশন, জীববিজ্ঞানগতভাবে এটি চাপিয়ে দেয়া নয়। এভাবে দ্বিতীয় তরঙ্গের প্রোফেমিনিস্ট লেখকগণ সামাজিক আচার, প্রতিষ্ঠান এবং জেন্ডারের ধারণার মধ্যকার সম্পর্ক উদ্ঘাটন করতে সক্ষম হয়েছিলেন।
অ্যান্টিফেমিনিস্ট প্রতিক্রিয়া
মেনস রাইটস মুভমেন্ট বা পুরুষদের অধিকার আন্দোলনকে কিছু নারীবাদী অ্যান্টিফেমিনিস্ট প্রতিক্রিয়ার অংশ হিসেবে বিবেচনা করে থাকেন।
মেনস রাইটস এবং ম্যাসকুলিনিস্ট
১৯৮০ এর দশকের প্রথম দিকে পুরুষদের স্বাধিকার আন্দোলনের প্রতিক্রিয়া হিসেবে যুক্তরাষ্ট্রে মেনস রাইটস বা পুরুষদের অধিকার এর প্রচারণা শুরু হয়। মেনস রাইটস এর কর্মীগণ নিজেদেরকে ম্যাসকুলিনিস্ট হিসেবে পরিচয় দান করেন।
এই প্রচারণা সবচেয়ে বেশি কৃতকার্য হয়েছে পারিবারিক আইনের আইনগত সংশোধনের মাধ্যমে, বিশেষ করে চাইল্ড কাস্টডির ক্ষেত্রে। মেনস রাইটস এর কর্মীরা বলেন, যুক্তরাষ্ট্রের জুডিশিয়ারি সিস্টেম চাইল্ড কাস্টডির ক্ষেত্রে পিতাদের উপর বৈষম্যের সৃষ্টি করে কারণ মাকেই সন্তানের প্রধান যত্নপ্রদানকারী হিসেবে দেখা হয়। তারা দাবী করেন, জীবিকার্জকের ভূমিকার কারণে পুরুষদের উপর অর্থনৈতিক বোঝা আসায় সন্তানদের যত্ন নেয়া পুরুষের জন্য কঠিন হয়ে যায়, আর কোর্টে এই সমস্যাকে খুব একটা পাত্তা দেয় না।
কিছু সংগঠন যেমন ন্যাশনাল কোয়ালিশন অব ফ্রি মেন (এনসিএফএম) কীভাবে লিঙ্গ বৈষম্য পুরুষদের প্রভাবিত করে সেটা নিয়ে পরীক্ষা করার প্রচেষ্টা চালায়। যেমন এই দলটি বলে নারীদের অনুকূলে থাকা কাস্টডি অধিকারগুলো পুরুষদের উপর বৈষম্যের সৃষ্টি করে কারণ এগুলো এই বিশ্বাসের উপর ভিত্তি করে তৈরি হয়েছে যে প্রাকৃতিকভাবেই নারীরা পুরুষের চেয়ে ভাল যত্নপ্রদান করতে সক্ষম। সেই সাথে নারীরা পুরুষের চেয়ে কম নিন্দনীয় এই বিশ্বাসের উপর ভিত্তি করে একই অপরাধের জন্য জুডিশিয়ারি সিস্টেম কর্তৃক কম সাজা পান। এভাবে, এনসিএফএম এর মত সংগঠনগুলো এরকম বিষয়ে সচেতনতা ও সমর্থন বৃদ্ধির কাজ করে।
মেল ফেমিনিজম এবং প্রোফেমিনিজম
পুরুষেরা নারীবাদী হতে পারবেন কি পারবেন না এটা নিয়ে নারীবাদে একটি বিতর্ক রয়েছে। কিছু নারীবাদী, যেমন সিমোন ডি বেভোয়া তার বিখ্যাত রচনা দ্য সেকেন্ড সেক্স এ বলেছেন, লিঙ্গদ্বয়ের মাঝের অন্তর্নিহিত পার্থক্যের জন্য পুরুষেরা নারীবাদী হতে পারবেন না। সেপারেটিস্ট ফেমিনিস্টগণও এই ধারণা পোষণ করে থাকেন। তাদের মতে, কেবল পুরোপুরিভাবে পুরুষত্বের দৃষ্টিভঙ্গিকে বর্জন করলেই নারীবাদ নারীদেরকে নিজেদের শব্দে সংজ্ঞায়িত করতে পারবে, আর নারীবাদী আন্দোলনে পুরুষদের অংশগ্রহণ সামাজিক পরিবর্তনে পিতৃতান্ত্রিক মূল্যবোধ স্থাপন করবে। কিছু নারীবাদী লেখিকা বলেন, পুরুষেরা নারীদের মত একই নির্যাতনের শিকার হন না, নারীদের অভিজ্ঞতাগুলোর অনুভূতি গ্রহণ করতে পারেন না এবং তাই তারা নারীবাদী আন্দোলন বা ধারণায় গঠনমূলক অবদান রাখতে পারবেন না।
আবার অনেক নারীবাদী মনে করেন, নারীবাদী আন্দোলনে পুরুষের উপস্থিতি এবং স্বীকৃতি নারীদের উদ্দেশ্য সাধনের জন্য গুরুত্বপূর্ণ। অনেক নারীবাদী লেখিকা দাবী করেছেন, নারীদের বিরুদ্ধে চলা লিঙ্গবাদের বিরুদ্ধে দাঁড়াবার ক্ষেত্রে নিজেকে নারীবাদী হিসেবে পরিচয় দেয়াই একজন পুরুষের জন্য সবচাইতে শক্তিশালী অবস্থান। তারা বলেন, নারীবাদী আন্দোলনে পুরুষের অংশগ্রহণকে অনুমতি দেয়া তো বটেই, সেই সাথে অনুপ্রাণিত করা উচিত। কিছু নারীবাদীর কাছে, নারীবাদী আন্দোলনে পুরুষের অংশগ্রহণ হল নারীবাদী আন্দোলনকে বিশ্বায়িত করা বা বিশ্বব্যাপী ছড়িয়ে দেয়ার একটি প্রক্রিয়া, এবং এর প্রাসঙ্গিকতার জন্যই এটা গুরুত্বপূর্ণ। পুরুষদেরকে নারীবাদী আন্দোলনে অংশগ্রহণে অনুপ্রাণিত করার ক্ষেত্রে একটি চ্যালেঞ্জ হল জেন্ডার এবং আইডেন্টিটির পরষ্পরবিরোধী উপাদানগুলোর মধ্যে বিচ্ছিন্নতা। উদাহরণস্বরূপ বলা যায়, বেশিরভাগ ক্ষেত্রেই আফ্রিকান আমেরিকান পুরুষেরাই সিভিল রাইট মুভমেন্ট এর সাথে লৈঙ্গিক নির্যাতনের সমাপ্তির মধ্যকার সম্পর্ক বুঝতে সক্ষম হন নি। সিভিল রাইট মুভমেন্ট বা আন্দোলনের মধ্য দিয়ে আফ্রিকান আমেরিকানদের মধ্যে যে বন্ধন তৈরি হয় তা আফ্রিকান আমেরিকান নারী ও পুরুষের মাঝে সংহতি প্রতিষ্ঠা করতে সক্ষম হয়। এই পথটি অন্য বিষয়গুলোতেও প্রযোজ্য এবং নারীবাদের বেলায়ও কার্যকরী হতে পারে। নারী ও পুরুষরা এই বিভিন্ন বিষয়ের মাঝের সম্পর্ক বুঝতে সক্ষম হলে তা নারীবাদের জন্যই অনেক উপকারী হবে। থিওরি অব স্ট্র্যাটেজিক ইন্টারসেকশনালিটি অনুযায়ী আমাদের আইডেন্টিটি বা পরিচয়ের এমন একটি অংশের অভিজ্ঞতাকে যদি ব্যবহার করা হয় যা আরেকটি অংশের সাথে ইন্টারসেক্ট করেছে তাহলে তা আরও নতুন উপাদান যুক্ত করার মাধ্যমে নারীবাদী আন্দোলনকেই শক্তিশালী করবে। অন্যান্য নারী নারীবাদী বলেন পুরুষেরা নারীবাদী হতে পারবে না কারণ তারা নারী নন, তারা নারীদের সমস্যা বুঝতে পারেন না, আর তারা নারীদের বিরুদ্ধে যে শ্রেণী নির্যাতকের ভূমিকায় দাঁড়িয়েছে সেই শ্রেণীরই সদস্য। তারা দাবী করেন পুরুষেরা অন্তর্নিহিতভাবেই বিশেষ সুবিধা ভোগ করেন যা তাদেরকে নারীবাদী সংগ্রামের সাথে পরিচিত হতে বাঁধা দান করে আর তাই নারীবাদী হওয়া তাদের জন্য অসম্ভব।
পুরুষদের নারীবাদী হওয়া সমর্থন করে এমন একটি যুক্তি হল, নারীবাদী আন্দোলন থেকে পুরুষদেরকে বর্জন করলে নারীবাদী আন্দোলন পুরপুরিভাবে একটি নারীসসর্বস্ব কার্যক্রম হয়ে যায়, যা আবার নিজেই লিঙ্গবাদী হয়ে যায়। এই যুক্তি বা ধারণা বলে যে, যতক্ষণ পর্যন্ত পুরুষেরা নারীদের বিরুদ্ধে থাকা লিঙ্গবাদের বিরুদ্ধে সংগ্রামের সমান দায়িত্ব না নেয়, ততক্ষণ পর্যন্ত নারীবাদী আন্দোলন লিঙ্গবাদী স্ববিরোধিতায় ভুগবে যাকে এই আন্দোলন নিজেই দূরীভূত করতে চায়। এই অর্থসংক্রান্ত বিতর্কে 'প্রোফেমিনিস্ট' শব্দটি একটি মধ্যস্থতা করে, কারণ এই শব্দটি ফেমিনিজম শব্দটির কাছাকাছি কিন্তু নিজে সেই শব্দটি নয়। আবার 'প্রো' প্রিফিক্স বা উপসর্গটি আরও বেশি কার্যকরিতা এবং ধনাত্মকতা নির্দেশক। আবার 'প্রোফেমিনিজম' ব্যবহার করা হবে নাকি হাইফেন দিয়ে 'প্রো-ফেমিনিজম' লেখা হবে সেটা নিয়েও বিতর্ক রয়েছে, কারণ 'প্রো-ফেমিনিজম' শব্দটির দূরত্ব ফেমিনিজম থেকে 'প্রোফেমিনিজম' এর চেয়ে বেশি হয়ে যায়।
মেনস স্টাডিজ
পুরুষত্ব বিষয়ক বিশেষজ্ঞগণ জেন্ডারের উপর একাডেমিক পরিব্যপ্তি মেনস স্টাডিজ বা পুরুষ বিষয়ক পাঠের মাধ্যমে আরও বৃদ্ধি করেছেন। যদিও কিছু নারীবাদী বলে থাকেন, উইমেনস স্টাডি ছাড়া সকল একাডেমিক ডিসিপ্লিনই মেনস স্টাডিজ, কারণ তাদের দাবী মতে পাঠ্যক্রমের প্রতিটি বিষয়ই পুরুষের বিষয় তবুও পুরুষত্ব বিষয়ক বিশেষজ্ঞগণ বলেন, মেনস স্টাডিজে বিশেষ ভাবে পুরুষের জেন্ডারের অভিজ্ঞতা নিয়ে কাজ করা হয়। মেনস স্টাডিজের কেন্দ্র হল এটা বোঝা যে, "জেন্ডার" বলতে "নারী" বোঝায় না, একইভাবে "রেস" বলতে "কৃষ্ণাঙ্গ" বোঝায় না। মেনস স্টাডি সাধারণভাবে ইন্টারডিসিপ্লিনারি এবং এখানে একটি নারীবাদী ধারণা গ্রহণ করা হয় যা বলে, "যা ব্যক্তিগত তাই রাজনৈতিক"। পুরুষত্ব বিষয়ক পণ্ডিতগণ উইমেনস স্টাডিজ কর্তৃক তৈরি করা জেন্ডার সম্পর্কিত ধারণার উপর আরও নতুন ধারণা যোগ করতে চান।
ব্রুনাই আন্তর্জাতিক বিমানবন্দর
ব্রুনাই আন্তর্জাতিক বিমানবন্দর (মালয়: Lapangan Terbang Antarabangsa Brunei; Jawi: لاڤڠن تربڠ انتارابڠسا بروني ) ব্রুনাইয়ের প্রধান বিমানবন্দর। এটি রয়েল ব্রুনাই এয়ারলাইন্স-এর ঘাঁটি। রয়াল ব্রুনাই এয়ার ফোর্সের ঘাঁটি রিম্বা আয়ার ঘাঁটি, যেটি এই বিমানবন্দরের ভিতরে অবস্থিত। এই বিমানবন্দরের অন্যতম গন্তব্য এশিয়া এবং ওশেনিয়া সেই সঙ্গে লন্ডন হিথ্রো বিমানবন্দর (দুবাই হয়ে)।
ইতিহাস
১৯৫৩ সালে বন্দর সেরি বেগাওয়ান এবং বেলায়েত জেলার আন্দুকির মধ্যে বিমান সংযোগের মাধ্যমে ব্রুনাইতে বাণিজ্যিক বিমান পরিবহন যাত্রা শুরু করে। বেরাকাস এলাকাদ্বিতীয় বিশ্বযুদ্ধ চলাকালে জাপানীদের তৈরিকৃত পুরাতন রানওয়েতে বিমানবন্দর পরিসেবা চালু হয়েছিল। তখন এটি ব্রুনেই বিমানবন্দর নামে পরিচিত ছিল।
১৯৭০ সালের দিকে এই বিমানবন্দরের ব্যবহার উল্লেখযোগ্য ভাবে বেড়ে যায়। হটাত করেই এই বিমানবন্দর পরিপূর্ণ হয়ে যায় এবং এর ধারনক্ষমতা অতিক্রম করে। এই পরিস্থিতিতে সরকার নতুন আধুনিক বিমানবন্দর নির্মানের সিদ্ধান্ত নেয়।
নতুন বিমানবন্দর মুকিম বেরাকাস এলাকায় নির্মান করা হয়, কারণ এটির সাথে সারাদেশের যোগাযোগ সহজ। এই বিমানবন্দর ১৯৭৪ সালে চালু হয় এবং ব্রুনেই বিশ্বে প্রবেশ করে।
১৯৮০'র দশকে এই বিমানবন্দরের রানওয়ে দূরপ্রাচ্যের দীর্ঘতম রানওয়ে ছিল।
২০০৮ সালে গবেষণায় দেখা যায়, এই বিমানবন্দরের সম্প্রাসারন ও পরিবর্তন প্রয়োজন এবং সেই অনুযায়ী মহাপরিকল্পনা নেয়া হয়। এই মহাপরিকল্পনার অনেকগুলো ধাপ ছিল, এবং প্রথম ধাপে বিদ্যমান যাত্রী টার্মিনাল বিল্ডিং এবং কার্গো টার্মিনালের উন্নয়ন এবং লক্ষ্যমাত্রা ছিল ২০১৪ সালে কাজ শেষ করা। বর্তমানে, ২০১৩ সালে ১লা অক্টোবর, নতুন আগমন হল খুলে দেয়া হয়। এর ফলে ২০১৪ সালে এই বিমানবন্দরের ক্ষমতা ৩০ লাখে বৃদ্ধি পায়। দ্বিতীয় ধাপ ২০২০ সালে শুরু হওয়ার কথা, যেখানে নতুন টার্মিনাল নিরমানের মাধ্যমে ৮০ লাখ যাত্রী সাংকুলান সম্ভব হবে।
সুবিধা
এই বিমানবন্দরের অন্তর্জাতিক টার্মিনাল ২০ লাখ পর্যন্ত যাত্রী সেবা এবং ৫০,০০০ টন কার্গো পরিবহন করতে পারে, একটি রাজকীয় টার্মিনাল আছে, যেখানে সুলতানদের বিমান রাখা হয়। ২০০৫ সালে ব্রুনেই বিমানবন্দর ১৩ লাখ যাত্রী পরিবহন করে।
যোগাযোগ
এই বিমানবন্দরের অবস্থান রাজধানীর কেন্দ্রস্থল থেকে ১০ মিনিটের দুরত্ব। ট্যাক্সি পরিসেবা আছে যাতায়াতের জন্য। এছাড়া, রাজধানীর বিভিন্ন জায়গা থেকে গনপরিবহন সেবা আছে বিমানবন্দরে যাওয়া আসার।
কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়
কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয় (কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়) হচ্ছে ভারতের অসম রাজ্যের রাজধানী গুয়াহাটি মহানগরে অবস্থিত একটি মুক্ত বিশ্ববিদ্যালয়। এইটি উত্তর-পূর্বাঞ্চলের সর্বপ্রথম ও ভারতের ১৪তম মুক্ত বিশ্ববিদ্যালয়। অসম বিধানসভা আইন XXXVII of 2005 দ্বারা এই বিশ্ববিদ্যালয়টি প্রতিষ্ঠা করা হয়েছে। ২০০৫ সনের ৭ সেপ্তেম্বর অসমের রাজ্যপাল এই আইনকে সন্মতি দিয়েছিলেন। ২০০৭ সনে ডিসটেন্ট এডুকেসন কাউন্সিল (Distance Education Council) এবং ২০০৯ সনে উনিভারসিটি গ্রান্টস কমিসন(University Grants Commission)) কৃষ্ণকান্ত সন্দিকৈ রাজ্যিক বিশ্ববিদ্যালয়কে স্বীকৃতি দিয়েছিলেন।
বিদ্যালয় সমূহ
২০০৮ সনে কৃষ্ণকান্ত সন্দিকৈ বিশ্ববিদ্যালয়ে প্রথম নামভর্তিকরন আরম্ভ হয়েছিল এই সময়ে ছাত্র-ছাত্রীর সংখ্যা ছিল ৮২০০ জন। ২০০৯ সনে এই সংখ্যা বৃদ্ধি পেয়ে ২৪০০০ হয়েছিল। বর্তমান বিশ্ববিদ্যালয়ে প্রায় ৪০টি পাঠ্যক্রম আছে। এই বিশ্ববিদ্যালয়ে বিজ্ঞান ও সমাজ বিজ্ঞান বিষয়ে পি.এচ.ডি. স্নাতক, স্নাতোকত্তর, ডিপ্লোমা করার সুবিধা রয়েছে। রাজ্যের পলিটেকনিক ও ইনড্রাষ্টিয়েল ইন্সটিটুড অফ টেকনোলোজির সাহায্যে বৃত্তিমূলক শিক্ষা প্রদান করার সুবিধা আছে। এই বিশ্ববিদ্যালয়ের অধীনে সমগ্র উত্তর-পূর্বাঞ্চলে সর্বমোট ২২০টি শিক্ষাকেন্দ্র আছে। কৃষ্ণকান্ত সন্দিকৈ রাজ্যিক বিশ্ববিদ্যালয়ের অধীনে গুয়াহাটি কেন্দ্রীয় কারাগার, যোরহাট কেন্দ্রীয় কারাগার ও অভয়াপুরী কেন্দ্রীয় কারাগারে সর্বমোট তিনটি শিক্ষাকেন্দ্র স্থাপন করা হয়েছে। এই কেন্দ্রের মাধ্যমে কারাগারে বন্দী কয়েদিরা বিনামূল্যে শিক্ষা গ্রহণের সুবিধা পায়।
জ্ঞান তরঙ্গ
উত্তর-পূর্বাঞ্চলের শিক্ষার্থীদের সুবিধার্থে কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয় সর্বপ্রথম কমিউনিটি রেডিও স্থাপন করেছেন। সমগ্র বাধা অতিক্রম করে সমাজের সকল শ্রেনীর লোককে শিক্ষা প্রদান করা এই বিশ্ববিদ্যালয়ের প্রধান উদ্যেশ্য। এই বিশ্ববিদ্যালয় থেকে ২০০৯ সনের ২৮ জানুয়ারি তারিখে জ্ঞান তরঙ্গ নামক এই কমিউনিটি রেডিও ব্যবস্থার চালু করা হয়েছে। প্রথম অবস্থায় অসম এডমিনিসট্রেটিভ ষ্টাফ কলেজ,গুয়াহাটি( Assam Administrative Staff College, Guwahat) থেকে ৯০.৪Mhz তরঙ্গ দৈর্ঘে পরীক্ষামুলকভাবে কার্যসূচি প্রচার করা হত। তারপর ২০১০ সনের ২০ নভেম্বর থেকে এই কেন্দ্রটি নিয়মিতভাবে কার্যসূচি প্রচার করে আসছে।
ই-বিদ্যা
কৃষ্ণকান্ত সন্দিকৈ রাজ্যিক বিশ্ববিদ্যালয় ই-বিদ্যা ওয়েবসাইটের মাধ্যমে ডিজিটেল শিক্ষার সুবিধা প্রদান করেছে।
পঞ্চম প্রতিষ্ঠা দিবস উৎযাপন
২০১১ সনের ২০ জুলাই তারিখে গুয়াহাটির রবীন্দ্র ভবনে কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়ের পঞ্চম প্রতিষ্ঠা দিবস উৎযাপন করা হয়। অসমের রাজ্যপাল জানকী বল্লভ পাটনায়কের সভাপতিত্বে এই অনুষ্ঠান সম্পূর্ণ করা হয়েছিল।
নিরক্ষীয় শান্ত বলয়
নিরক্ষীয় শান্ত বলয় (আই টি সি জেড), হল নিরক্ষীয় অঞ্চলে, যেখানে উত্তর-পূর্ব ও দক্ষিণ-পূর্ব অয়ন বায়ু এক-কেন্দ্রমুখি হয়ে একটি সরু ফিতার মতো স্থানে নিশ্চল অনড় বায়ুপ্রবাহহীন বায়ুমন্ডলের সৃষ্টি করে,যাকে নাবিকরা খর্বাকৃতি বা নিশ্চল আবহাওয়ার অঞ্চল বলে থাকে। এটি তাপ নিরক্ষীয় অঞ্চলে পৃথিবীকে ঘিরে থাকে, যা ঋতু অনুযায়ী অবস্থান কিছু পরিবর্তন করে। এটি যখন ভৌগোলিক নিরক্ষরেখা অঞ্চলে থাকে, তখন তাকে নিকট-নিরক্ষীয় অবতল বলে। আর যখন,  আই টি সি জেড মৌসুমি বায়ুর আবর্তনের কাছে বা তার সাথে মিলে যায়, তখন তাকে মৌসুমীয় অবতল বলা হয়, যা অস্ট্রেলিয়া ও এশিয়ার কিছু অংশে প্রায়ই দেখা যায়।
আবহাওয়া বিজ্ঞান
১৯২০ সাল থেকে ১৯৪০ সাল পর্যন্ত প্রাথমিক ভাবে আই টি সি জেড-কে আন্তঃ-ক্রান্তীয় অগ্রভাগ বা (আই টি এফ), বলে ভাবা হত, কিন্তু ১৯৪০ থেকে ১৯৫০ সালের মধ্যবর্তী সময়ে যখন ক্রান্তি বলয়ে বাতাস প্রবাহের এক-কেন্দ্রমুখিতা বিষয়টি উপলব্ধি করা গেল, তখন থেকে, আন্তঃ-ক্রান্তীয় এক-কেন্দ্রমুখি অঞ্চল বা (আই টি সি জেড) পরিভাষাটি ব্যবহার শুরু হল।
এই আই টি সি জেডহল, সাধারণ ভাবে একটি বজ্রগর্ভ মেঘের সরু ফালি বা ফিতার আকার, যা ক্রান্তিরেখায় সারা ভূমণ্ডলকে ঘিরে রাখে। উত্তর গোলার্ধে অয়ন বায়ু, উত্তরপূর্ব দিক থেকে দক্ষিণপশ্চিম দিকে বয় এবং দক্ষিণ গোলার্ধে তা, দক্ষিণপূর্ব দিক থেকে উত্তরপশ্চিমে বয়। নিরক্ষীয় অঞ্চলের উত্তর বা দক্ষিণে 'আই টি সি জেড'এর অবস্থানের ওপর নির্ভর করে অয়ন বায়ু কোরিওলিস প্রভাব ও  পৃথিবীর আহ্নিক গতি অনুযায়ী, দিক পরিবর্তন করে প্রবাহিত হয়। উদাহরণ স্বরূপ বলা যায়, যখন 'আই টি সি জেড'এর অবস্থান নিরক্ষীয় অঞ্চলের উত্তরে, তখন দক্ষিণপূর্ব অয়ন বায়ু সেই অঞ্চলে এসে দিক পরিবর্তন করে দক্ষিণপশ্চিম দিকে বইতে থাকে। তড়িৎঝঞ্ঝার কারণে ও সূর্যের তাপে সংক্রামক হয়ে 'আই টি সি জেড'এ উল্লম্ব গতির সৃষ্টি করে ও প্রচুর বাতাসকে আকর্ষণ করে, আর এতেই অয়ন বায়ুর সৃষ্টি হয়। 'আই টি সি জেড', সক্রিয় ভাবে যে অংশটি ঊর্ধ্বমুখী হেডলি সেলের অনুসরণ করে,তখন তা আর্দ্র। আর যে অংশটি নিম্নমুখী তাকে অশ্ব অক্ষাংশ বলে।
সাধারণত নিরক্ষীয় উত্তাপের ওপর নির্ভর করে,'আই টি সি জেড'এর অবস্থান' যা ঋতুর সঙ্গে পরিবর্তিত হয়। সমুদ্রের উপরিভাগের বায়ুর উত্তাপ যখন ভূমিভাগের উপরের বায়ুর উত্তাপ থেকে বেশি থাকে, তখন ভূমিভাগের দিকে বায়ুর অভিসরণ অনেক স্পষ্ট ভাবে বোঝা যায়। মহাসাগরের ওপরে, যেখানে এক-কেন্দ্রমুখী অঞ্চল বেশি স্পষ্ট, সেখানে ঋতুচক্র আরও সূক্ষ, এবং সেটি সামুদ্রিক তাপমাত্রার বিতরণের কারণে পরিচলন সীমাবদ্ধতা থেকে উদ্ভূত। কোনো কোনো সময়ে এমনও হয়, দুটি 'আই টি সি জেড' একই সাথে তৈরী হয়েছে,একটি নিরক্ষীয় অঞ্চলের উত্তরে ও আরেকটি দক্ষিণে, যার মধ্যে একটি আরেকটির থেকে বেশি শক্তিশালী। আর যখনি এটা হয়, তখন এদের মাঝখানের মিলনস্থলের মধ্যে উচ্চচাপের একটি সেতু তৈরী হয়।
সমুদ্র বনাম ভূমির 'আই টি সি জেড'
'আই টি সি জেড' বলতে নিরক্ষীয় সেই অঞ্চলকে বোঝায়, যেখানে অয়ন বায়ু মুখোমুখি মিলিত হয়। বর্ষা ঋতুর আগমন ও তার পরিমাণ সাধারণ ভাবে, সূর্যের তাপের পরিমাণের ওপর ও 'আই টি সি জেড'-এর উত্তর-দক্ষিণ পরিযানের ওপর নির্ভর করে। এই বিষয়টি নিরক্ষীয় সমুদ্র ক্ষেত্রে প্রযোজ্য। সমস্ত মহাদেশে বৃষ্টির অতিরিক্ত মাত্রার কারণ অবশ্যই 'আই টি সি জেড'-এর ওপরে নির্ভর করে হয় না। এমনকি নিরক্ষীয় ভূমিভাগের বৃষ্টিপাতও শুধুমাত্র ওই মখোমুখি মিলনের কারণেই হয়, তা বলা যায় না। বরং বলা যায়, বৃষ্টিপাতের পরিমাণের বেশি বা কম, তা নির্ভর করে স্থানীয় নানা বিষয়ের ওপর; যেমন, বায়ুমণ্ডলের ঢেউ বা তার নির্গমন মুখের সূক্ষতা, সমুদ্র সন্নিহিত অবস্থান, অঞ্চল প্রভাবিত সংশ্লিষ্ট পরিবেশ, আর্দ্রতার আবর্তন, নানা প্রাকৃতিক তফাত ও আলবেডো বা আলোর, তাপের প্রতিফলন।
পূর্ব নৌসেনা কমান্ড
পূর্ব নৌসেনা কমান্ড হল ভারতীয় নৌবাহিনীর তিনটি কমান্ডের মধ্যে একটি। এর সদর দপ্তর বিশাখাপত্তনমে। এখান থেকে এই নৌ কমান্ডটি পরিচালনা করা হয়। বিশাখাপত্তনাম ও কলকাতায় পূর্ব নৌসেনা কমান্ডের গুরুত্বপূর্ণ ঘাঁটি বা বেস রয়েছে।এই কমান্ড ভারতের পূর্ব উপকূলভাগের দায়িত্বে রয়েছে।
পরিষেবা প্রদানকারী অঞ্চল
পূর্ব নৌসেনা কমান্ড হল ভারতীয় নৌবাহিনীর প্রথম ও বৃহত্তম নৌ কমান্ড।এই কমান্ডের প্রশাসনিক এলাকা বিশাল।এই কমান্ডের আওতায় রয়েছে ভারতের পূর্ব উপকূলের রাজ্য পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু ।এছাড়া রয়েছে কেন্দ্রসাশিত অঞ্চল পুদুচেরি ও আন্দামান ও নিকোবর দ্বীপপুঞ্জ।এই বিরাট এলাকায় পরিসেবা প্রদানের জন্য রয়েছে পূর্ব নৌসেনা কমান্ডের বহু নৌ ঘাঁটি ও ক্ষেপণাস্ত্র ঘাঁটি।অনেকগুলি নতুন নৌ ঘাঁটি নির্মানের কথা চলে যেমন পশ্চিমবঙ্গ এর সাগর দ্বীপ এর ক্ষেপণাস্ত্র ঘাঁটি নির্মানের কথা চলছে।আবার পারাদ্বীপ ও বিশাখাপত্তনমের কাছে নতুন নৌ ঘাঁটি নির্মানের কাজ চলছে।এই এলাকার নিরাপত্তা জোরদার করার লক্ষে প্রতি বছর নতুন নতুন যুদ্ধ জাহাজ ও ডুবোজাহাজ পূর্ব নৌসেনা কমান্ডে যুক্ত হচ্ছে।
সংগঠন
এই কমান্ডের সংগঠন গুলি:
ঘাঁটি বা বেস
পূর্ব নৌসেনা কমান্ডের অনেকগুলি ঘাঁটি রয়েছে ভারতের পূর্ব উপকূলিও রাজ্য গুলিতে।প্রধান ঘাঁটি গুলি রয়েছে পশ্চিমবঙ্গএর কলকাতা, অন্ধ্রপ্রদেশ এর বিশাখাপত্তনম তামিলনাড়ুর চেন্নাই প্রভৃতি স্থানে ।ওড়িশার পারাদ্বীপে একটি নতুন ঘাঁটি নির্মানের কাজ চলছে।
তারা (বৌদ্ধধর্ম)
তারা (तारा, ; Tib. སྒྲོལ་མ, Drolma) বা আর্যতারা হলেন মহাযান বৌদ্ধধর্মের একজন নারী বোধিসত্ত্ব, যিনি বজ্রযান বৌদ্ধধর্মে একজন নারী বুদ্ধের মর্যাদা পান। তিব্বতি বৌদ্ধধর্মে তাকে জেতসুন দোলমা (তিব্বতি ভাষা:rje btsun sgrol ma) বলা হয়। তিনি "নির্বাণ-জননী" হিসেবে পরিচিত। তারা কাজ ও কীর্তির গুণাবলির সাফল্যের প্রতিনিধি। জাপানে তিনি "তারা বোসাতসু" (多羅菩薩) নামে পরিচিত। চীনা বৌদ্ধধর্মে তিনি দৌলাও পূসা নামে (多羅菩薩) স্বল্প-পরিচিত।
তারা একজন তান্ত্রিক ধ্যান দেবী। বজ্রযান বৌদ্ধধর্মের তিব্বতি শাখাটি তার ধ্যান অনুশীলন করে আন্তরিক গুণাবলির বিকাশ এবং দয়া ও শূন্যতার বাইরের, অন্তরের এবং গোপন শিক্ষা অনুধাবনের জন্য। একই শ্রেণীর বুদ্ধ বা বোধিসত্ত্বগণের গোষ্ঠীনাম হিসেবেও তারা শব্দটি ব্যবহৃত হয়। বোধিসত্ত্বেরা প্রায়শই বৌদ্ধ গুণাবলির উপমা হিসেবে ব্যবহৃত হন। সেই দিক থেকে এই ধারণাটি আরও স্পষ্টভাবে ব্যাখ্যা করা যায়।
তারার সুপরিচিত রূপগুলির মধ্যে উল্লেখযোগ্য:
বৌদ্ধধর্মের কোনো কোনো সম্প্রদায়ে "একুশ তারা" স্বীকৃত। তিব্বতি বৌদ্ধধর্মের চারটি সম্প্রদায়ই সকালে একুশ তারা স্তোত্র আবৃত্তি করে।
কোনো কোনো বৌদ্ধ সম্প্রদায় ও হিন্দুধর্মে তারার মন্ত্র একই: ওঁ তারে তুত্তারে তুরে স্বাহা। তিব্বতি প্রথা অনুসারে তিব্বতি ও বৌদ্ধরা এটিকে উচ্চারণ করে “ওঁ তারে তু তারে তুরে সোহা”।
বৌদ্ধ দেবী রূপে তারার অভ্যুত্থান
তিব্বতি বৌদ্ধধর্মে তারা হলেন দয়া ও কার্যের একজন বোধিসত্ত্ব। তিনি হলেন অবলোকিতেশ্বরের নারী মূর্তি। কোনো কোনো সৃষ্টি উপাখ্যান অনুসারে তিনি অবলোকিতেশ্বরের চোখের জল থেকে উৎপন্ন হয়েছেন:
"তারপর অবশেষে অবলোকিতেশ্বর লাসায় মারপোরির (‘রক্তপর্বত’) শীর্ষে আরোহণ করলেন। তাকিয়ে দেখতে পেলেন ওটাং-এর হ্রদ (‘দুগ্ধসমতল’)। এটিকে তাঁর মনে হল অনন্ত যন্ত্রণার নরকের মতো। অসংখ্য সত্ত্বা সেখানে ফুটছিল, জ্বলছিল, ক্ষুধা ও তৃষ্ণায় কাতর হয়ে যন্ত্রণায় কাতরাচ্ছিল। কিন্তু ধ্বংস হচ্ছিল না। সারাক্ষণ তারা যন্ত্রণায় অশ্রাব্য চিৎকার করে চলেছিল। এসব দেখে অবলোকিতেশ্বরের চোখ থেকে জল নেমে এল। তাঁর ডান চোখের জল এসে পড়ল সমতলে। পরিণত হল সম্মানীয় ভৃকুটিতে। তিনি ঘোষণা করলেন: “হে আমার স্বজাতির পুত্রগণ! তোমরা তুষারের দেশে সংবেদী সত্ত্বাদের হ্রদের জন্য কাতর। তোমরা তাঁদের দুঃখের সহভাগী হতে চাও। আমি তোমাদের অভিযানের সঙ্গী হব।” ভৃকুটি এরপর আবার ফিরে এলেন অবলোকিতেশ্বরের ডানচোখে। পরজন্মে তিনি নেপালি রাজকুমারী ত্রিতসুন রূপে জন্মগ্রহণ করলেন। বাঁ চোখের এক ফোঁটা জল পড়ল সমতলে এবং তা রূপান্তরিত হল সম্মানীয় তারায়। তিনিও ঘোষণা করলেন, “হে স্বজাতির পুত্রগণ! তোমরা তোমরা তুষারের দেশে সংবেদী সত্ত্বাদের হ্রদের জন্য কাতর। তোমরা তাঁদের দুঃখের সহভাগী হতে চাও। আমি তোমাদের অভিযানের সঙ্গী হব।” তারা আবার ফিরে এলেন অবলোকিতেশ্বরের বাঁ চোখে। পরজন্মে তিনি হলেন চীনা রাজকুমারী কোংজো (রাজকুমারী ওয়েনচেং)।"
তারা নির্বাণদাত্রী রূপেও পরিচিত। কারণ তিনিই সেই স্বর্গীয় দেবী যিনি সংসারের দুঃখে তপ্তদের কান্না শুনতে পান।
তারার উৎস হিন্দু না বৌদ্ধ সেটি অস্পষ্ট। এ নিয়ে গবেষকদের মধ্যে বিতর্ক রয়েছে। মল্লার ঘোষ মনে করেন, তার উৎস হিন্দু পুরাণ শাস্ত্র। সেখানে তাদের দেবী দুর্গার একটি রূপ বলা হয়েছে। আধুনিক কালে বৌদ্ধধর্ম ও হিন্দুধর্মের শাক্ত সম্প্রদায়ে (দশমহাবিদ্যার অন্যতম দেবী রূপে) তার পূজা হয়।
৮ম শতাব্দীতে পাল সাম্রাজ্যে তন্ত্রের অভ্যুত্থানের সঙ্গে সঙ্গে তারা খুব জনপ্রিয় এক বজ্রযান দেবীতে পরিণত হন। পদ্মসম্ভবের মাধ্যমে ভারতীয় বৌদ্ধধর্ম তিব্বতে পৌঁছালে তারার পূজানুশীলন তিব্বতি বৌদ্ধধর্মের মধ্যেও ঢুকে পড়ে। এরপর থেকে তাকে “সকল বুদ্ধগণের মা” হিসেবে গণ্য করা হতে থাকে। এটি অনেকটা হিন্দুধর্মের মাতৃকাদেবী ধারণার অনুরূপ।
দেবী হোক, বা বুদ্ধ হোক বা বোধিসত্ত্বই হোক, তারা তিব্বত (এবং উত্তর ভারতে নির্বাসিত তিব্বতি সম্প্রদায়ে), মঙ্গোলিয়া, নেপাল ও ভুটানে বেশ জনপ্রিয়। সারা বিশ্বের অধিকাংশ বৌদ্ধ সম্প্রদায় তারা পূজা করে। (আরও দেখুন, গুয়ানয়িন, চীনা বৌদ্ধধর্মে অবলোকিতেশ্বরের নারীরূপ)।
আধুনিক কালে হরিত তারা ও শুক্লতারা সম্ভবত তারার সবচেয়ে জনপ্রিয় মূর্তি। হরিত তারা ও খদিরবনী তারা সাধারণত ভয়ের থেকে রক্ষার সঙ্গে যুক্ত। আটরকম দ্বন্দ্ব থেকে রক্ষার সঙ্গেও তারা যুক্ত: সিংহ (= অহংকার), বুনো হাতি (= অজ্ঞান), আগুন (= ঘৃণা ও ক্রোধ), সাপ (= ঈর্ষা), চোর ও ডাকাত (= ভুল মত, গোঁড়া মতবাদ সহ), বন্ধন (= লোভ ও কার্পণ্য), বন্যা (= কামনা ও বন্ধন) ও অপদেবতা ও দানব (= যে দ্বন্দ্ব বিভ্রান্ত করে)। দীর্ঘজীবনের তিন দেবীর একজন হিসেবে শুক্লতারা (বা সরস্বতী) দীর্ঘজীবনের সঙ্গে যুক্ত। তিনি রোগ প্রতিরোধ করেন এবং এভাবেই দীর্ঘজীবন দান করেন। তিনি দয়ার প্রতীক। তার গাত্রবর্ণ সাদা এবং তিনি চাঁদের বলে উজ্জ্বল বলে কথিত।
বৌদ্ধ বোধিসত্ত্ব ধারণার উৎস
একাধিক কাহিনিতে বোধিসত্ত্ব রূপে তারার উৎসের ব্যাখ্যা দেওয়া হয়েছে। তার মধ্যে একটি গল্পে বিশেষ ভাবে বৌদ্ধধর্ম সম্পর্কে নারীদের আগ্রহের দিকটি প্রতিফলিত হয়েছে। ২১শ শতাব্দীর গোড়ার দিকে নারীবাদ গবেষকদের আলোচনার বিষয়ও হয়ে উঠেছে এটি। এই গল্পে বলা হয়েছে, এক তরুণী রাজকুমারী ভিন্ন এক লক্ষ লক্ষ বছর আগেকার ভিন্ন এক জগতে বাস করতেন। তার নাম ছিল ইয়েশে দাওয়া। এই নামের মানে হল ‘প্রাগৈতিহাসিক চেতনা’। অনেক যুগ ধরে তিনি তোন্যো দ্রুপা নামে পরিচিত সেই জগতের বুদ্ধের পূজা করেন। এই বুদ্ধ তাকে বোধিচিত্ত বা এক বোধিসত্ত্বের হৃদয়-মানস সম্পর্কে কিছু বিশেষ উপদেশ দেন। এরপর কিছু ভিক্ষু তার কাছে এসে বলেন, তার বোধিলাভের স্তর অনুসারে এরপর তাকে প্রার্থনা করতে হবে যেন তিনি পুরুষ রূপে জন্মগ্রহণ করেন। তবেই তার ভবিষৎ অগ্রগতি সম্ভব হবে। তখন রাজকুমারী ভিক্ষুদের বলেন, বোধির দৃষ্টিকোণ থেকে এমন কোনো শর্ত নেই। কেবলমাত্র ‘দুর্বল মনস্ক জগৎবাসীরাই’ লিঙ্গকে বোধিলাভের পথে বাধা মনে করে। তিনি ব্যথিত চিত্তে লক্ষ্য করেন যে, নারীরূপা সত্ত্বাগুলির উন্নতির জন্য খুব কম লোকই কাজ করতে আগ্রহী। তাই তিনি সংসার ধ্বংসের আগে এক নারী বোধিসত্ত্ব রূপে জন্মগ্রহণের সিদ্ধান্ত নেন। তারপর তিনি একটি প্রাসাদে কয়েক লক্ষ বছর ধরে ধ্যান করেন এবং এই অনুশীলনের শক্তিতে লক্ষ লক্ষ সত্ত্বা দুঃখ থেকে মুক্ত হয়। এর ফলে তোন্যো দ্রুপা তাকে বলেন যে এরপর থেকে তিনি তারা দেবীর রূপে আগামী জগৎগুলিতে সর্বোচ্চ বোধির প্রতিনিধিত্ব করবেন।
এই উপাখ্যানকে স্মরণ করে দলাই লামার একটি উক্তি উল্লেখনীয়। ১৯৮৮ সালে ক্যালিফোর্নিয়ার নিউপোর্ট বিচে কমপ্যাশনেট অ্যাকশন নামক এক সম্মেলনে তিনি বলনে,
"বৌদ্ধধর্মে একটি সত্যিকারের নারীবাদী আন্দোলন আছে। এটি দেবী তারার সঙ্গে যুক্ত। তিনি বোধিচিত্ত বা বোধিসত্ত্বের হৃদয়-মানস অনুসন্ধান করে যাঁরা পূর্ণ বোধিলাভের চেষ্টা করছেন তাঁদের দিকে তাকান এবং তিনি অনুভব করেন খুব কম লোকই নারীরূপে বুদ্ধত্ব অর্জন করতে চান। তাই তিনি প্রতিজ্ঞা করেন, “আমি নারীরূপে বোধিচিত্ত জাগ্রত করব। কারণ, এই পথে আমার সম্পূর্ণ জীবন এক নারীর। আমি প্রতিজ্ঞা করছি আমি নারীরূপে জন্ম নেবো এবং আমার সর্বশেষ জন্মে যখন আমি বুদ্ধত্ব অর্জন করব, তখনও আমি নারীই থাকব।"
এরপর তারা এমন কিছু ধারণা গ্রহণ করেন, যা নারী অনুশীলনকারীদের আকৃষ্ট করতে পারে এবং বোধিসত্ত্ব রূপে তার উত্থানকে নারীদের প্রতি মহাযান বৌদ্ধধর্মের সহজগম্যতা হিসেবেও দেখা যেতে পারে। ভারতে খ্রিস্টীয় ৬ষ্ঠ শতাব্দীতে এটি বিশেষ প্রসার লাভ করেছিল।
ত্রাণকর্ত্রী রূপে তারা
তারা একাধিক নারীসুলভ আদর্শের প্রতীক। তিনি দয়া ও সহানুভূতির মা। তিনিই সূত্র অর্থাৎ, বিশ্বের নারীমূর্তি। তিনি স্নেহ ও সহানুভূতির জন্মদাত্রী এবং জন্মমৃত্যুর চক্রের কারণ খারাপ কর্মের হাত থেকে মুক্তিদাত্রী। সৃষ্টিশক্তিকে তিনি সৃষ্টি করেন, নাড়াচাড়া করেন এবং তার প্রতি হাস্য করেন। শিশুর প্রতি মায়ের যেমন স্নেহ, সকল সত্ত্বার প্রতি তারার তেমনই স্নেহ। হারিত তারার মূর্তিতে তিনি সাংসারিক বিশ্বের সকল দুর্ভাগ্যজনক পরিস্থিতির বিরুদ্ধে সাহায্য করেন এবং সেই ধরনের পরিস্থিতির হাত থেকে রক্ষা করেন। শ্বেততারার রূপে তিনি মাতৃস্নেহ প্রকাশ করেন এবং মানসিক ও শারীরিকভাবে আহত সত্ত্বাদের আরোগ্যলাভে সাহায্য করেন। রক্ততারার রূপে সৃষ্ট বস্তুর নির্বাচনী ক্ষমতার শিক্ষা দেন এবং শেখান কীভাবে সাধারণ কামনাবাসনাকে দয়া ও প্রেমে রূপান্তরিত করতে হয়। নীলতারা বা একজটীর রূপে তিনি ন্যিংমা শাখার একজন রক্ষাকর্ত্রী। এই রূপে তিনি ভয়ংকরী ও ক্রোধী এক নারীশক্তি। ধর্মক্ষেত্রে বাধাসমূহকে ধ্বংস করতে, সৌভাগ্য আনয়নে এবং শীঘ্র আধ্যাত্মিক জাগরণের জন্য তাকে আবাহন করা হয়।
তিব্বতি বৌদ্ধধর্মে তার ২১টি প্রধান রূপ। প্রত্যেক রূপ এক-এক রং ও শক্তির। প্রত্যেকটিই কিছু না কিছু নারীসুলভ গুণের প্রতীক। অধ্যাত্ম জগতের সাধক তাদের সাহায্য চাইলে তারাই সর্বাধিক সাহায্য করেন।
তারার নারীসুলভ আদর্শগুলির অন্যতম হল তিনি ডাকিনীদের সঙ্গে লীলা করেন।জন ব্লোফেল্ড তার বোধিসত্ত্ব অফ কমপ্যাসন গ্রন্থে লিখেছেন, তারাকে প্রায়ই ষোলো বছরের কন্যারূপে দেখানো হয়। ধর্মের অনুশীলনকারীরা যখন গভীরভাবে নিজেদের ধর্মপথে নিয়ে যান, তখন তারা তাদের মধ্যে আবির্ভূত হন। তিব্বতি উপাখ্যানে দেখা যায়, তারা আত্ম-অহমিকা দেখে হাসেন। যারা নারীশক্তিকে অবহেলা করে, তাদের জীবনে তিনি নানা বাধাবিঘ্ন সৃষ্টি করেন। থিনলে নোরবু ম্যাজিক ড্যান্স: দ্য ডিসপ্লে অফ দ্য সেলফ-নেচার অফ দ্য ফাইভ উইসডম ডাকিনীজ বইতে বলেছেন, এটি একধরনের ‘লীলামানস’। তারার ক্ষেত্রে বলা হয়, তার লীলামানস সেই সব ব্যক্তিদের মনকে মুক্ত করে, যাঁদের মন দ্বৈতবাদী বৈষম্যের দ্বারা গভীরভাবে বদ্ধ থাকে। মুক্তমনস্কতা ও গ্রহণেচ্ছু হৃদয় দেখলে তিনি খুশি হন। এই ধরনের মানুষকে তিনি স্বাভাবিকভাবেই আশীর্বাদ করেন। সেই আশীর্বাদে সেই হৃদয় উন্মুক্ত হয় এবং তার শক্তি এঁদের আধ্যাত্মিক উন্নতির সহায়ক হয়।
নারীসুলভ এই গুণগুলি পরবর্তীকালে ভারতীয় মহাযান বৌদ্ধধর্মে অভিব্যক্ত হয় এবং তিব্বতে বজ্রযান বৌদ্ধধর্মের উন্মেষের সময় তারা, দাকিনী, প্রজ্ঞাপারমিতা ও অন্যান্য স্থানীয় ও বিশেষ দেবীর মধ্যে প্রকাশিত হয়। তারার পূজা শুরু হওয়ার পর তার সঙ্গে বিভিন্ন ধরনের প্রার্থনা, স্তোত্র ও মন্ত্র যুক্ত হয়। এগুলির উৎস ভক্তিমূলক চাহিদা। তারা থেকে অনুপ্রাণিত হয়ে ধর্মগুরুরা একাধিক সাধন বা তান্ত্রিক ধ্যান অনুশীলন পদ্ধতি রচনা করেন। তাকে পূজার দুটি উপায়ের জন্ম হয়। সাধারণ মানুষ ও সাধারণ অনুশীলনকারী একটি উপায়ে জাগতিক জীবনের দুঃখমোচনের জন্য তার কাছে প্রার্থনা করেন। অন্য উপায়টিতে তিনি তান্ত্রিক দেবী। এই উপায়ে তান্ত্রিক যোগী ও সন্ন্যাসীরা তার গুণাবলি নিজেদের মদ্যে জাগরিত করার জন্য, তার মাধ্যমে তার গুণাবলির সূত্রে পৌঁছাতে, বোধিপ্রাপ্ত হতে, বোধিপ্রাপ্ত দয়া ও বোধিপ্রাপ্ত মন পেতে তার সাধনা করেন।
তান্ত্রিক দেবী রূপে তারা
পদ্মসম্ভবের সময় থেকে তারা তান্ত্রিক দেব যোগের কেন্দ্র। পদ্মসম্ভব ইয়েশে সোগ্যালকে রক্ততারার অনুশীলন পদ্ধতি দিয়েছিলেন। তিনি তাকে বলেন, এটিকে ধনসম্পত্তির মতো গোপন রাখতে। ২০শ শতাব্দীতে আপোং তেরতন নামে এক বিশিষ্ট ন্যিংমা লামা এটিকে প্রথম পুনরুদ্ধার করেন। বৌদ্ধ বিশ্বাস অনুসারে, এই লামাই সক্যপ শাখার বর্তমান প্রধান সক্য তিরজিন রূপে পুনরায় জন্মগ্রহণ করেছেন। আংপং তেরতনকে চিনতেন এমন এক ভিক্ষু এই পদ্ধতি সক্য তিরজিনকে দেন এবং তিনিই এটি চাগদুদ তুলকু রিংপোচকে দেন, যিনি এটি তার পাশ্চাত্যের শিক্ষার্থীদের কাছে প্রকাশ করেন।
মার্টিন উইলসন তার ইন প্রেইজ অফ তারা গ্রন্থে তারা তন্ত্রগুলির বিভিন্ন শাখার উল্লেখ করেছেন। তিনি বলেছেন তারা-সংক্রান্ত ধর্মগ্রন্থগুলি তান্ত্রিক সাধন হিসেবে ব্যবহৃত হত। উদাহরণস্বরূপ, কর্ম কাগ্যুর মানব পিতা তিলোপার (৯৮৮-১০৬৯) কাছে একটি তারা সাধন প্রকাশিত হয়। বিশিষ্ট অনুবাদক তথা তিব্বতি বৌদ্ধধর্মের কদমপা শাখার প্রতিষ্ঠাতা অতীশ ছিলেন তারা ভক্ত। তিনি তারার একটি স্তোত্র ও তিনটি তারা তন্ত্র রচনা করেন। মার্টিন উইলসনের গ্রথে একটি তালিকা রয়েছে যেখানে বিভিন্ন শাখার তারা তন্ত্রগুলির উৎস দেখানো হয়েছে। তবে তারার তান্ত্রিক অনুশীলন ৭ম শতাব্দীর পর থেকে দ্রুত ছড়িয়ে পড়ে। আজ পর্যন্ত বজ্রযান বৌদ্ধধর্মে তারা এক গুরুত্বপূর্ণ তান্ত্রিক দেবী।
বর্তমানে তারা অনুশীলন হয় একজন ইষ্টদেবতা (থাগ দাম, য়িদাম) হিসেবে। অনুশীলনকারীরা তাকে বুদ্ধ জ্ঞানের এক প্রত্যক্ষ মূর্তি হিসেবে দেখেন। জন ব্লোফেল্ড তার দ্য তান্ত্রিক মিস্টিজম অফ টিবেট গ্রন্থে লিখেছেন: "The function of the Yidam is one of the profound mysteries of the Vajrayana...Especially during the first years of practice the Yidam is of immense importance. Yidam is the Tibetan rendering of the Sanskrit word "Istadeva"—the in-dwelling deity; but, where the Hindus take the Istadeva for an actual deity who has been invited to dwell in the devotee's heart, the Yidams of Tantric Buddhism are in fact the emanations of the adepts own mind. Or are they? To some extent they seem to belong to that order of phenomena which in Jungian terms are called archetypes and are therefore the common property of the entire human race. Even among Tantric Buddhists, there may be a division of opinion as to how far the Yidams are the creations of individual minds. What is quite certain is that they are not independently existing gods and goddesses; and yet, paradoxically, there are many occasions when they must be so regarded.''"
তারার সাধন
যে সকল সাধনে তারাকে য়িদম বা ধ্যানদেবী হিসেবে দেখানো হয়েছে সেগুলি হয় বিস্তারিত নয় অত্যন্ত সংক্ষিপ্ত। এগুলির অধিকাংশের শুরুতে তার স্তব রয়েছে। এই স্তবে তাকে আবাহন করা হয়েছে এবং তার শরণ নেওয়ার কথা ঘোষণা করা হয়েছে। এরপর তার মন্ত্র পাঠ করা হয়েছে। এরপর সাধনের ফলে প্রাপ্ত বোধি উৎসর্গ করা হয়েছে। কোনো কোনো ক্ষেত্রে এর অতিরিক্ত লক্ষ্যে পৌঁছানোর জন্য প্রার্থনা বা সাধনের সূত্রপাত যে লামা করেছিলেন, তার দীর্ঘজীবনের প্রার্থনা করা হয়েছে। অনেক তারা সাধনকে বজ্রযান বৌদ্ধধর্মের জগতের প্রারম্ভিক ধর্মানুশীলন হিসেবে দেখা হয়। যদিও এই দেবীকে আবাহনের জন্য দৃষ্টিভঙ্গি গ্রহণ করা হয়েছে তা বৌদ্ধধর্মের সকল শাখারই সূক্ষ্ম শিক্ষা। দুটি উদাহরণ হল জাবটিক দ্রোলচক ও চিমে পাকমে ন্যিংটিক।
সিলভিও রড্রিগুয়েজ
সিলভিও রড্রিগুয়েজ ডমিঙ্গুয়েজ (Silvio Rodríguez; জন্ম: ২৯ নভেম্বর, ১৯৪৬) হাভানা প্রদেশের স্যান অ্যান্টোনিও দ্য লস বানোস এলাকায় জন্মগ্রহণকারী বিশিষ্ট কিউবান গীতিকার, গিটারবাদক ও কবি। নুয়েভা ত্রোভা কিউবানা আন্দোলন নামে পরিচিত কিউবার বিপ্লবের সাথে একীভূত করে তিনি তার দেশের সঙ্গীতে একচ্ছত্র আধিপত্য বিস্তার করে আছেন। কেবলমাত্র পাবলো মিলানেস, নোয়েল নিকোলা ও ভিসেন্তে ফেলিও'র সাথে তিনিও সম্যক পরিচিতি পেয়েছেন। তাকে কিউবার জন লেনন নামে আখ্যায়িত করা হয়ে থাকে।
প্রারম্ভিক জীবন
এক দরিদ্র কৃষক পরিবারে জন্ম তার। বাবা ভিক্টর দাগোবার্তো রড্রিগুয়েজ ওর্তেগা চাষী ছিলেন, যিনি তার যুবাবস্থায় মিস্ত্রী হিসেবে কাজ করেছেন। তার মা আলজেরিয়া ডমিঙ্গুয়েজ লিওন বাড়ীর কাজের পাশাপাশি তাকেসহ বোন অর্কিড ডমিঙ্গুয়েজকে গান শেখাতেন। এরপর তিনি রেডিও ও সাংস্কৃতিক অনুষ্ঠানে গান পরিবেশনে অংশ নেন। তার মায়ের কাছ থেকে হামিংবার্ড গানটি প্রথম শুনেছিলেন যা তিনি নিয়মিতভাবে গাইতেন ও বিভিন্ন আন্তর্জাতিক সফরে তুলে ধরতেন। তার এক কাকা রামিরো ডমিঙ্গুয়েজও পেশায় সঙ্গীতজ্ঞ ছিলেন ও জাজ ব্যান্ড মাম্বি গ্রুপে অংশ নিতেন। এরকম সঙ্গীত পরিবেশে তার দিদিমা মারিয়া লিওন ও তদ্বীয় স্বামী ফেলিক্স ডমিঙ্গুয়েজ শৈশবেই তাকে গানে উৎসাহিত করতেন।
দুই বছর বয়সে বাবার বন্ধুদেরকে গান শোনাতেন। কয়েক বছর পর বর্তমানে বিলুপ্ত কিউবান রেডিও স্টেশন সিএমকিউ কর্তৃক লুকিং ফর এ স্টার শিরোনামে সঙ্গীত প্রতিযোগিতায় অংশ নেন। ঐ প্রতিযোগিতায় সিলভিও ট্রাভেলিং শিরোনামে গান পরিবেশন করে শিরোপা জয় করেন।
কর্মজীবন
বাতিস্তা সরকার ও কিউবার বিপ্লবের সন্ধিক্ষণে তার শৈশবকাল অতিবাহিত হয়। পরবর্তীতে কিউবার বিপ্লবের স্বপক্ষে কাজ করেন। শিক্ষাবিদ, শিল্পকলাবিদ, লেখক, সুরকার, সামরিক ও রাজনৈতিক অঙ্গনে নিজেকে জড়িয়ে রাখেন। তার সঙ্গীত জীবন গড়ে উঠে টেলিভিশনের উপস্থাপনার কাজে অংশগ্রহণের মাধ্যমে। তারপর তিনি লিও ব্রুয়ারের পরিচালনায় সাউন্ড এক্সপেরিমেন্টেশন গ্রুপে যোগ দেন ও অবশেষে নিজেই একক কণ্ঠশিল্পী হিসেবে প্রতিষ্ঠিত হন।
চার দশকেরও অধিককাল স্থায়ী সঙ্গীতজীবনে তিনি কমপক্ষে পাঁচশত আটচল্লিশটি গান লিখেছেন ও বিশটি গানে অ্যালবাম প্রকাশ করেছেন। অন্যতম সুরকার হিসেবে আন্তর্জাতিক অঙ্গনে বিরাট ভূমিকা রাখছেন। স্পেনীয়ভাষী তিনি।
কে. লক্ষ্মীনারায়ণন
'''কে. লক্ষ্মীনারায়ণন''' হলেন অল ইন্ডিয়া এনআর কংগ্রেসের একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসাবে ২০১৬ সালে পুদুচেরি বিধানসভা নির্বাচনে রাজভবন থেকে নির্বাচিত হন।
পার্টি বিরোধী কার্যকলাপের জন্য তাকে কংগ্রেস দল থেকে বহিষ্কার করা হয়েছিল। এর পরে নমাসিভয়ম বিধানসভা স্পিকারের কাছে তার বিধায়ক পদত্যাগপত্র জমা দেন এবং ২০২১ সালে পুদুচেরির আস্থা ভোটের আগের দিন কংগ্রেস দল ছেড়ে দেন।
ঊষা দেবী
ঊষা দেবী (জন্ম: ২৫ মে ১৯৫২) একজন ভারতীয় রাজনীতিবিদ। তিনি বিজু জনতা দল থেকে চিকিটি (উড়িষ্যা বিধানসভা কেন্দ্র) নির্বাচনী এলাকা থেকে উড়িষ্যার বিধায়ক।
নেওটিয়া বিশ্ববিদ্যালয়
নেওটিয়া বিশ্ববিদ্যালয় হল ভারতের পশ্চিমবঙ্গ রাজ্যের সরিষায় (কলকাতার উপকণ্ঠে) অবস্থিত একটি বেসরকারি বিশ্ববিদ্যালয়। ২০১৫ সালে নেওটিয়া বিশ্ববিদ্যালয় আইন, ২০১৪ বলে এই বিশ্ববিদ্যালয় স্থাপিত হয়। এটি একটি বহুমুখী অননুমোদনশীল বিশ্ববিদ্যালয়। এখানে ইঞ্জিনিয়ারিং প্রযুক্তি, বিজ্ঞান, মানবীয় বিদ্যা, আইন ও ম্যানেজমেন্ট পড়ানো হয়।
ভবানী শংকর ভোই
ভবানী শংকর ভোই একজন ভারতীয় রাজনীতিবিদ। তিনি ভারতীয় জনতা পার্টির প্রার্থী হিসাবে তালসারা (এসটি) আসন থেকে ২০১৯ সালের উড়িষ্যা বিধানসভা নির্বাচনে উড়িষ্যা বিধানসভায় নির্বাচিত হন।
শামচৌরাসি
শামচৌরাসি (Shamchaurasi) ভারতের পাঞ্জাব রাজ্যের হোসিয়ারপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে শামচৌরাসি শহরের জনসংখ্যা হল ৪২২১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে শামচৌরাসি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
বাগাট ইউনিয়ন
বাগাট ইউনিয়ন বাংলদেশের ঢাকা বিভাগের ফরিদপুর জেলার মধুখালী উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
মরহুম জনাব বি, এম, এ, খালেক, সাবেক প্রধান শিক্ষক, বাগাট উচ্চ বিদ্যালয় এবং সাবেক চেয়ারম্যান, বাগাট ইউনিয়ন পরিষদ। মরহুম বাবু সত্যচরন ঘোষ, সাবেক চেয়ারম্যান, বাগাট ইউনিয়ন পরিষদ।
জনপ্রতিনিধি
বর্তমান চেয়ারম্যান-
লেথে ভিসরাভা
হোয়াইট এজ্‌ড উডব্রাউন(বৈজ্ঞানিক নাম: Lethe visrava (Moore)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।
আকার
প্রসারিত অবস্থায় হোয়াইট এজ্‌ড উডব্রাউন এর ডানার আকার ৫০-৫৫ মিলিমিটার দৈর্ঘ্যের হয়।
বিস্তার
এই প্রজাতি ভারত এর সিকিম থেকে অরুনাচল প্রদেশ, ভূটান এবং মায়ানমার এর বিভিন্ন অঞ্চলে দেখা যায়।
কালেহ রাক
কালেহ রাক (, কালেহ-ইয়ে রাগ নামেও পরিচিত) হল ইরানের খুজেস্তন প্রদেশের, মসজিদ সোলেমান শাহরিস্তানের কেন্দ্রীয় জেলার, জাহাঙ্গিরি পল্লী জেলার একটি গ্রাম। এটি আবজালো বাহরাম গ্রামের পশ্চিম পাশের পার্জার্ড (মনজেজি) গ্রামের দক্ষিণে অবস্থিত। এই গ্রামটি শহীদ বালি মোহাম্মদ সুসানীর জন্মস্থান।
জনসংখ্যা
২০০৬ সালের আদম শুমারি অনুযায়ী এই গ্রামে ১১টি পরিবার রয়েছে ও মোট লোক সংখ্যা ৫৪ জন। গ্রামটিতে বামদি (বাবা আহমদী), মনজেজী এবং মরি উপজাতি বাস করে।
ব্রাহ্মণবাড়িয়া-৩
ব্রাহ্মণবাড়িয়া-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৫নং আসন।
সীমানা
ব্রাহ্মণবাড়িয়া-৩ আসনটি ব্রাহ্মণবাড়িয়া জেলার ব্রাহ্মণবাড়িয়া সদর উপজেলা ও বিজয়নগর উপজেলা নিয়ে গঠিত।
২০১০-এর দশকে নির্বাচন
লুৎফুল হাই সাচ্চু নভেম্বর ২০১০ সালে মারা যান। জানুয়ারি ২০১১ সালের উপনির্বাচনে বিএনপির খালেদ মাহবুবকে হারিয়ে বাংলাদেশ আওয়ামী লীগের প্রার্থী র. আ. ম. উবায়দুল মোকতাদির চৌধুরী নির্বাচিত হন।
মোহন চরণ মাঝি
থাম্ব|মোহন চরণ মাঝি মোহন চরণ মাঝি একজন ভারতীয় রাজনীতিবিদ। তিনি ভারতীয় জনতা পার্টির প্রার্থী হিসাবে ২০১৯ সালের উড়িষ্যা বিধানসভা নির্বাচনে কেওনঝার (উড়িষ্যা বিধানসভা কেন্দ্র) থেকে উড়িষ্যা বিধানসভায় নির্বাচিত হন। তিনি ২০০০ থেকে ২০০৯ সাল পর্যন্ত দুবার কেওনঝারের প্রতিনিধিত্ব করেন
উত্তর ফেঞ্চুগঞ্জ ইউনিয়ন
উত্তর ফেঞ্চুগঞ্জ ইউনিয়ন বাংলাদেশের সিলেট জেলার অন্তর্গত ফেঞ্চুগঞ্জ উপজেলার একটি ইউনিয়ন।
ইতিহাস
২০১১ সালে প্রতিষ্টিত হয় উত্তর ফেঞ্চুগঞ্জ ইউনিয়নটি। এই ইউনিয়নের ১ নং ফেঞ্চুগঞ্জ ও ৩ নং ঘিলাছড়া ইউনিয়নের অন্তর্ভুক্ত ছিল। ১৪ টি গ্রাম নিয়ে বর্তমান ইউনিয়ন পরিষদটি গঠিত।
প্রশাসনিক এলাকা
গ্রামের সংখ্যা: ১৪টি, মৌজার সংখ্যা: ৮টি।
গ্রাম সমূহের নাম
আয়তন ও জনসংখ্যা
আয়তন-২০.৪০ বর্গ কি:মি:। লোকসংখ্যা: ২০০০০জন।
শিক্ষার হার ও শিক্ষা প্রতিষ্ঠান
শিক্ষার হার: ৭০% (২০১১ সালের আদমশুমারী অনুসারে)
শিক্ষা প্রতিষ্ঠান
মান্না গৃহীত পুরস্কার ও মনোনয়নের তালিকা
সৈয়দ মোহাম্মদ আসলাম তালুকদার (মঞ্চ নাম মান্না নামেই অধিক পরিচিত; জন্ম: ১৪ এপ্রিল ১৯৬৪ - মৃত্যু: ১৭ ফেব্রুয়ারি ২০০৮) ছিলেন একজন বাংলাদেশী চলচ্চিত্র অভিনেতা ও প্রযোজক। মান্না চব্বিশ বছরের কর্মজীবনে তিন শতাধিক চলচ্চিত্রে অভিনয় করেছেন। তার অভিনীত আম্মাজান চলচ্চিত্রটি বাংলাদেশের ব্যবসাসফল ও জনপ্রিয় চলচ্চিত্রগুলোর মধ্যে অন্যতম। তিনি বীর সৈনিক চলচ্চিত্রে অভিনয়ের জন্য সেরা অভিনেতা বিভাগে জাতীয় চলচ্চিত্র পুরস্কার এবং আম্মাজান চলচ্চিত্রের জন্য মেরিল-প্রথম আলো পুরস্কার শ্রেষ্ঠ অভিনেতার পুরস্কার অর্জন করেন।
তিনি তিনবার মেরিল-প্রথম আলো পুরস্কার অর্জন করেন এবং আটবার মনোনয়ন লাভ করেন। এছাড়া তিনি বেশ কয়েকবার বাচসাস পুরস্কার লাভ করেন। তার অভিনীত উল্লেখযোগ্য চলচ্চিত্র হল কাসেম মালার প্রেম, দাঙ্গা, ত্রাস, লুটতরাজ, তেজী,  শান্ত কেন মাস্তান, আম্মাজান, উত্তরের খেপ, কষ্ট, 'বর্তমান, আব্বাজান, স্বামী স্ত্রীর যুদ্ধ, বীর সৈনিক, সিটি টেরর, মিনিস্টার, দুই বধু এক স্বামী, মায়ের মর্যাদা, কাবুলিওয়ালা পিতা মাতার আমানত, সাজঘর ও অবুঝ শিশু''  ইত্যাদি।
বাংলাদেশ চলচ্চিত্র শিল্পে তার অসামান্য অবদানের জন্য বাংলাদেশ চলচ্চিত্র উন্নয়ন কর্পোরেশনে মান্না ডিজিটাল কমপ্লেক্স নামে একটি ভবনের নামকরণ করা হয়।
পুরস্কার ও সম্মাননা
তিনি মোট আট বার মেরিল-প্রথম আলো পুরস্কারের জন্য মনোনীত হন, এর বিপরীতে তিন বার বিজয়ী হয়।
তিনি চার বার শ্রেষ্ঠ অভিনেতার পুরস্কার এবং এক বার চলচ্চিত্রে বিশেষ অবদান সরুপ মরণোত্তর বিশেষ বিশেষ পদকে ভূষিত হন।
ভবন নামকরণ
বাংলাদেশ চলচ্চিত্র শিল্পে অসামান্য অবদানের জন্য বাংলাদেশ চলচ্চিত্র উন্নয়ন কর্পোরেশন এর অভ্যান্তরের ডিজিটাল প্রযুক্তি সংবলিত ভিডিও সম্পাদনা, রং বিন্যাস এবং কন্ঠস্বর রেকডিং স্টুডিওকে, তার নামে মান্না ডিজিটাল কমপ্লেক্স নামকরণ করা হয়েছে।
সোনালী পয়জন ব্যাঙ
গোল্ডেন পয়জন ব্যাঙ ( Phyllobates terribilis ), যা গোল্ডেন ডার্ট ব্যাঙ বা গোল্ডেন পয়জন অ্যারো ব্যাঙ নামেও পরিচিত, এটি কলম্বিয়ার অতিবৃষ্টি অরণের স্থানীয় একটি পয়জন ডার্ট ব্যাঙ । স্বাভাবিক বাসস্থান ধ্বংসের কারণে গোল্ডেন পয়জন ব্যাঙ বিপন্ন হয়ে পড়েছে। আকারে ক্ষুদ্র হওয়া সত্ত্বেও এই ব্যাঙ সম্ভবত বিশ্বে সবচেয়ে বিষাক্ত প্রাণী।
বিষাক্ততা
এদের উজ্জ্বল রঙের চামড়ায় তীব্র স্নায়ুবিষ থাকে। এক ধরনের বিশেষ বিষ হল ব্যাট্রাকোটক্সিন। মাংসপেশীর যে ভোল্টেজ-দ্বারযুক্ত সোডিয়াম প্রণালীর সাথে ব্যাট্রাকোটক্সিন আবদ্ধ হয়, এদের শরীরে বংশাণুগত পরিব্যক্তির ফলে বেশ কিছু পরিবর্তন আসে যার ফলে ব্যাট্রাকোটক্সিন এদের শরীরে প্রভাব ফেলতে পারে না। পাপুয়া নিউ গিনিতে রিজেন্ট হুইসলার ও রুফাস-নেপ্ড বেলবার্ড পাখিদের পালক ও চামড়াতে এই বিষ পাওয়া যায়।
শেখরপুরা
শেখরপুরা (Shekhpura) ভারতের পাঞ্জাব রাজ্যের পাতিয়ালা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে শেখরপুরা শহরের জনসংখ্যা হল ১৯৩২ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে শেখরপুরা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
গৌরী মা
গৌরী মা (ফেব্রুয়ারি ১৮৫৭ – ১ মার্চ ১৯৩৮) ছিলেন রামকৃষ্ণের বিশিষ্ট শিষ্য ও সারদা দেবীর সঙ্গী। তিনি কলকাতার স্বরদেশ্বরী আশ্রমের প্রতিষ্ঠাতা।
যদিও গৌরী মা দক্ষিণেশ্বরে বসবাস করতেন তথাপি রামকৃষ্ণ তাকে সন্ন্যাসীনী হিসেবে তাকে ঘোষণা করেন এবং ধর্মানুষ্ঠানসমূহ সম্পন্ন করেন। এসব ধর্মানুষ্ঠানের পর রামকৃষ্ণ তাকে গৌরীয়ানন্দ নামে দেন যদিও তিনি নিজে তাকে গৌরী বা গৌরীদাসি বলে অবহিত করতেন। তবে সাধারণভাবে তাকে গৌরী মা হিসেবে ডাকা হয়।
প্রারম্ভিক জীবন
গৌরী মা ভারতের হাওড়ার শিবপুরে জন্মগ্রহণ করেন। তার আসল নাম মৃদানী। শৈশব থেকেই তিনি হিন্দু আধ্যাত্মিকতার প্রতি আকৃষ্ট হন। ১৩ বছর বয়সে তিনি তার জাগতিক বিষয়সমূহে অনীহা তৈরি হয় এবং তিনি তার মাকে বলেন যে, বর যদি অমর হয় তবেই আমি বিয়ে করতে পারি।
শৈশবরে কোন এক সময় একজন যোগীনী তাকে পাথরে খোদাই করা কৃষ্ণ একটি ছবি দান করে এবং তাকে বলা হয় যে, কৃষ্ণ তার প্রেমে পড়েছে এবং সে যদি এই দেবতার উপসনা করে তাহলে তার মঙ্গল হবে। তখন থেকেই তিনি শ্রী কৃষ্ণকে স্বামী হিসেবে মনে মনে গ্রহণ করেন। শৈশবে ঘোলায় তিনি রামকৃষ্ণ কর্তৃক দীক্ষিত হন।
১৮৭৫ সালে তিনি আত্মীয় ও প্রতিবেশীদের সাথে গঙ্গাশ্বরে পূণ্যযাত্রা করেন। যাত্রার তৃতীয় দিনে তিনি তার নিকটাত্মীয়দের কাছ থেকে পালিয়ে যান এবং অন্য পূণ্যার্থীদের সাথে মিশে যান। এরপর তিনি রেলপথে অথবা পায়ে হেঁঠে ভারতের বিভিন্ন উপাসনালয় ও মন্দির ভ্রমণ করেন। এমন পূণ্য যাত্রার সময় তিনি হিন্দু ধর্মের বিভিন্ন পন্থার সাথে পরিচিত হন এবং নিজেও বিভিন্ন ধরনের হিন্দু পুঁথি অধ্যায়ন করা শুরু করেন।
আয়ুমি হামাসাকি
আয়ুমি হামাসাকি (浜崎 あゆみ) একজন জাপানী কন্ঠশিল্পী ও সাবেক অভিনেত্রী। ভক্তদের কাছে হামাসাকি আয়ু নামেই বেশি পরিচিত। জাপানে তার জনপ্রিয়তা ও ব্যাপক প্রভাবের কারণে তাকে “পপ সম্রাজ্ঞী” খেতা দেয়া হয়েছে। হামাসাকি জাপানের ফুকুওকা শহরে জন্মগ্রহণ করেছেন এবং সেখানেই তার বেড়ে ওঠা। সঙ্গীতশিল্পী হিসেবে কর্মজীবন শুরুর উদ্দেশ্যে ১৯৮৮ সালে চৌদ্দ বছর বয়সে তিনি টোকিওতে স্থানান্তরিত হন। ১৯৯৯ সালে তার প্রথম অ্যালবাম এ সং ফর ×× প্রকাশিত হয়। অ্যালবামটি সমগ্র জাপানব্যাপী দারুণ জনপ্রিয় হয় এবং তাকে খ্যাতি এনে দেয়।
হামাসাকির জনপ্রিয়তা জাপান ছাড়িয়ে এশিয়াজুড়ে প্রসারিত হয়েছে। তার প্রচলিত ফ্যাশন ধারা জাপান ছাড়াও চীন, সিঙ্গাপুর, তাইওয়ানেও জনপ্রিয়। তিনি বেশ কিছু টেলিভিশন বিজ্ঞাপনে মডেল হয়েছেন। যদিও তিনি তার খ্যাতি বাণিজ্যিক উদ্দেশ্যে ব্যবহার করেছেন, পরবর্তিতে তিনি নিজেকে অ্যাভেক্সের পণ্য হিসেবে অস্বীকৃতি জানিয়েছেন।
১৯৯৮ সালে তার প্রথম অ্যালবাম পোকার ফেস থেকে শুরু করে এপর্যন্ত তিনি জাপানে ৫০মিলিয়নেরও বেশি সংখ্যক অ্যালবাম বিক্রয় করেছেন। হামাসাকি জাপানের সর্বাধিক বাণিজ্যিকভাবে সফল গায়িকা।
অমলাপুরম লোকসভা কেন্দ্র
অমলাপুরম লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৩৫৭,৮৬৫ জন৷